b'\n_START_ARTICLE_\nBirhen ng Guadalupe\n_START_SECTION_\nPagpapakita\n_START_PARAGRAPH_\nNaganap ang aparisyon kay Juan Diego, isang Indiyanong Aztec, sa Mehiko sa kontinente ng mga Amerika noong 1531. Sa kaganapang iyon, bilang pagpapatunay ng kaniyang katauhan, ipinahintulot ng Ina ng Guadalupe na palitawin ang isang larawan niya sa balabal ni Juan Diego. Sa lumaon, ipinagpatuloy ng Mahal na Birhen ang pagpapanatili ng sariling-larawan. Nananatili at buo pa rin ito sa kasalukuyan, bagaman iginuhit sa isang mahinang-klaseng materyal na dapat sanang madaling-nasira sa loob ng matagal na panahon, mga apat na taon na ang nakalilipas. Dinadambana ito sa Basilika ng Ina ng Guadalupe malapit sa Lungsod ng Mehiko, sa mismong pook ng mga pagpapakita ng Birhen ng Guadalupe. Ito ang sinabi ng Birhen ng Guadalupe kay Juan Diego noon: Madalian kong iniibig ang pagtatayo ng isang templo rito... upang maging saksi sa aking pagmamahal at pagkamaawain, pagbibigay ng lunas at panananggalang. Sapagkat isa akong mahabaging Ina sa lahat ng umiibig sa akin at mga nagtitiwala sa akin at humihingi ng aking pagtulong. Pakikinggan ko ang kanilang mga pagtangis at pagsusumamo nang mabigyan ko sila ng kalinga at pahinga.\n_START_SECTION_\nKapistahan\n_START_PARAGRAPH_\nIpinagdiriwang ang kapistahan ng Ina ng Guadalupe tuwing Disyembre 12, na umaalala sa kaniyang mga pagpapakita kay Juan Diego mula Disyembre 9 hanggang Disyembre 12, 1531.'